NaiveNeuron/SloPal huggingface dataset:
Grečková, Lea, poslankyňa NR SR (2014-01-31):
Vážená pani predsedajúca, kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 264 určil za spravodajkyňu k vládnemu návrhu zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov (tlač 820). Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa po formálnoprávnej stránke náležitosti uvedené v § 67 a 68 zákona Národnej rady Slovenskej republiky o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého návrhu zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. Osobitná časť dôvodovej správy obsahuje odôvodnenie jednotlivých ustanovení návrhu. Súčasťou je doložka vybraných vplyvov a doložka zlučiteľnosti s právom Európskej únie. Vychádzajúc z oprávnení, ktoré pre mňa ako spravodajkyňu vyplývajú zo zákona o rokovacom poriadku, odporúčam, aby sa Národná rada Slovenskej republiky v zmysle rokovacieho poriadku uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 8. januára 2014 č. 812 a podľa § 71 rokovacieho poriadku navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti a odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania v Národnej rade v prvom čítaní. Pani predsedajúca, skončila som, otvorte, prosím, rozpravu.
Dostál, Ondrej, poslanec NR SR (2019-03-28):
Pani poslankyňa Petrík, podobne ako ty, aj ja žasnem z niektorých argumentov. Stále teda nerozumiem, v čom je problém, pretože nikto dosiaľ nepomenoval reálne problémy. Tu bojujeme alebo bojujú kolegovia z koalície s nejakým papierovým drakom, pojem rod existuje aj u nás, používa sa aj u nás, pojem rod sa v Istanbulskom dohovore viaže na ženu a muža, resp. na role, vzory správania, činnosti a atribúty, ktoré daná spoločnosť považuje za primerané pre ženy a mužov, že je to tam priamo naviazané na ženy a mužov, nie je tam žiadne tretie, štvrté ani siedme pohlavie, nie je tam žiadny rodič 1, rodič 2, rodič 3, nie je tam nič o LGBT, nie je tam nič o registrovaných partnerstvách. To sú všetko výmysly. Máme tu zdôvodnenie návrhu poslancov SNS, kde nie je ani slovom vysvetlené, v čom by ten dohovor mohol byť v rozpore s ústavou, v čom by ten dohovor mohol byť v rozpore s ústavnou definíciou manželstva ako zväzku muža a ženy, a ja som vyzýval predkladateľov, nech to vysvetlia. Nech vysvetlia konkrétne ustanovenie zákona, teda Istanbulského dohovoru, nech povedia, ktoré je v rozpore s ústavou a v čom. Lebo nie je.
Fedor, Martin, poslanec NR SR (2010-07-08):
Sľubujem. (Potlesk.)
Pellegrini, Peter, predseda NR SR (2015-11-24):
Ďakujem pekne, pán poslanec. Dovoľte mi, na balkóne rokovacej sály privítať návštevu obyvateľov mesta Bánovce nad Bebravou, ako aj obce Uhrovec. Vitajte u nás. (Potlesk.) Teraz dávam možnosť prihlásiť sa do rozpravy ústne. Nik sa nehlási do rozpravy ústne. Končím možnosť prihlásiť sa do rozpravy ústne. Vyhlasujem rozpravu za skončenú. Pýtam sa pána navrhovateľa, či chce zaujať stanovisko k rozprave. (Reakcia navrhovateľa.) Nech sa páči.
Kondrót, Maroš, poslanec NR SR (2019-09-11):
Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: Dajte, prosím, hlasovať o bode 1 s odporúčaním gestorského výboru schváliť.
Grendel, Gábor, podpredseda NR SR (2023-02-08):
Na vystúpenie pána poslanca štyri faktické poznámky. Ako prvý pán poslanec Miroslav Suja.
Bugár, Béla, podpredseda NR SR (2019-09-10):
Ďalej v rozprave vystúpi pani poslankyňa Kaščáková.
R. Fico, poslanec: (2005-11-08):
Nepredpokladám, pán podpredseda Národnej rady, že by pán poslanec Rusko vystúpil bez toho, aby naozaj nemal k dispozícii dôkazy, o ktorých hovorí. Myslím si, že to je tak závažná vec, ktorú teraz predniesol, že je potrebné, najmä predstavitelia SMK a KDH, ktorí stále hovoria o zásadovosti a najmä stále hovoria, že ak sa objavia nejaké dôkazy o kupovaní poslancov, tak bez akýchkoľvek zaváhaní zahlasujú za predčasné parlamentné voľby, ja preto odporúčam, pán predseda SMK, ako aj odporúčam predsedovi Kresťanskodemokratického hnutia, aby ste sa spýtali pána Ruska, o aké dôkazy ide, pretože ak niekto na pôde Národnej rady Slovenskej republiky vystúpi a označí konkrétneho poslanca a súčasne aj povie, že existujú dôkazy, že mu bolo niečo ponúkané za to, že tento poslanec niečo urobí, buď odíde z politickej strany, alebo sa pridá k niekomu, tak sú to veci, ktoré podľa môjho názoru patria do kategórií vedúcich k rozpadu a k pádu vlády Slovenskej republiky. Vyzývam ešte raz, zásadovosť počúvame od rána do večera, pán Bugár, od vás, od pána Hrušovského, aby ste si tieto veci overili. A myslím si, že to, čo teraz povedal pán Rusko, je mimoriadne, ale mimoriadne závažné, pretože doteraz ste všetci odmietali akékoľvek predstavy o tom, že niektorí poslanci Národnej rady mohli byť kúpení alebo ovplyvnení pri svojich hlasovaniach. Aj ja tvrdím a budem to tvrdiť stále, že vládna koalícia, predovšetkým SDKÚ robila rôzne kroky, aby ovplyvnila mnohých poslancov Národnej rady Slovenskej republiky pri hlasovaní o najvýznamnejších veciach, predovšetkým pri zabezpečení väčšiny vládnej koalície. Ďakujem pekne.
Soboňa, Juraj, poslanec NR SR (2020-02-25):
Ďakujem pekne, pán predseda. Pán poslanec Dostál, ja už som toto vysvetlenie dal v úvode. Pýtala sa to isté pani poslankyňa Anna Verešová a ja som jej dal to vysvetlenie. Môžem vám zopakovať aspoň tie základné veci, že vlastne budeme hlasovať dvakrát. Samozrejme, budeme predtým hlasovať o dvoch vašich procedurálnych návrhoch, ktoré ste predložili. A treba si uvedomiť, že Národná rada Slovenskej republiky nemá podľa Ústavy Slovenskej republiky právomoc rozhodovať o nesúhlase s uzatvorením medzinárodnej zmluvy, ani o nesúhlase s jej podpisom, ani o nesúhlase s jej ratifikáciou. Má právomoci len vyslovenie súhlasu, tak o tom bude aj to prvé hlasovanie a následne bude aj druhé hlasovanie, kedy budeme hlasovať, aby Národná rada nevyslovila súhlas s dohovorom. Môžte si byť istý, že ja obidve hlasovania vrátane tých vašich dvoch procedurálnych prečítam pomaly a zrozumiteľne, aby všetci kolegovia poslanci vrátane vás porozumeli týmto otázkam. Ďakujem pekne.
Pellegrini, Peter, predseda NR SR (2015-07-03):
Pán poslanec má námietku. Nech sa páči, hlasujeme o námietke pána poslanca. (Hlasovanie.) Prítomných 119 poslancov, za hlasovalo 36, proti bolo 73 poslancov, zdržalo sa 8, nehlasovali 2. Návrh sme neschválili, resp. neschválili sme námietku pána poslanca.
Ďuriš Nicholsonová, Lucia, podpredsedníčka NR SR (2018-05-15):
Vážené kolegyne, vážení kolegovia, pán minister, v prvom rade sa veľmi ospravedlňujem, že meškám 4 minúty. Naozaj bola neuveriteľná zápcha na Palisádoch, takže prijmite moje ospravedlnenie. Otváram týmto štvrtý rokovací deň 31. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Miroslav Beblavý, pani poslankyňa Katarína Macháčková a pán poslanec Richard Vašečka. Podľa schváleného programu pristúpime k rokovaniu o bodoch 84 až 86 schváleného programu, ku ktorým bude zlúčená rozprava. Prvým bodom je Výročná správa o členstve Slovenskej republiky v Európskej únii – hodnotenie a aktuálne priority vyplývajúce z Pracovného programu Európskej komisie, máte to pod tlačou 901. A druhým bodom bude Správa o plnení úloh zahraničnej a európskej politiky Slovenskej republiky v roku 2017 a jej zameranie na rok 2018, správu máte uverejnenú ako tlač 897. Tretím bodom je správa o činnosti Výboru Národnej rady Slovenskej republiky pre európske záležitosti za roky 2016 až 2017 (pod tlačou 855). Teraz už odovzdávam slovo pánovi ministrovi zahraničných vecí a európskych záležitostí Slovenskej republiky Miroslavovi Lajčákovi, aby prvé dve správy, teda tlače 901 a 897, uviedol. Nech sa páči. [Rokovanie o Výročnej správe o členstve Slovenskej republiky v Európskej únii – hodnotení a aktuálnych prioritách vyplývajúcich z Pracovného programu Európskej komisie (tlač 901) a o Správe o plnení úloh zahraničnej a európskej politiky Slovenskej republiky v roku 2017 a jej zameraní na rok 2018 (tlač 897) a o Správe o činnosti Výboru Národnej rady Slovenskej republiky pre európske záležitosti za roky 2016 a 2017 (tlač 855).]
Dostál, Ondrej, poslanec NR SR (2023-05-17):
Pán poslanec Kremský, no mám z toho taký rozpačitý dojem, lebo som počul tie výhrady k zákazu vecné, no tak asi sme na jednej lodi, a teda mnoho tých argumentov som tu už počul od kolegu Viskupiča, od kolegu Oravca a keby niektoré tie výroky som dostal bez toho, aby som vedel, kto ich povedal, tak asi by som ich nevedel priradiť jednému alebo druhému. Na druhej strane celú tú debatu označuješ za populistickú alebo pokryteckú a ja potom celkom nerozumiem, že keď je taká zbytočná, že prečo si sa do nej vôbec zapojil aj ty, lebo ja môžem týmto povedať, že tiež poslanci z klubu SaS sa nezapájali do zbytočne dlhej rozpravy o populistických návrhoch predsedu OĽANO Igora Matoviča a my sme sa naozaj nezapájali, tak sme v parlamente, rešpektujeme, že Igor Matovič sám aj niekoľko hodín je schopný okupovať rečnícky pult, nie že viacerí poslanci sa zapoja a vecne diskutujú a hovoria v mnohom z vecného hľadiska podobné niečo ako ty, ale proste Igor Matovič ani nehovorí o tých návrhoch, o ktorých, ktoré predkladá, jednoducho využíva tie vystúpenia na to, aby sa vyhrieval na, na, vo svetle reflektorov, aby okydával svojich politických súperov, nie na to, aby prezentoval ten návrh, lebo na to toľko hodín nepotrebuje. Tak mne zasa príde trochu pokrytecké vyčítať nám, že koľko my tu o tom diskutujeme a mlčať, keď to robí Igor Matovič v horšej, mnohonásobne horšej... (Prerušenie vystúpenia časomerom.)
Lipšic, Daniel, poslanec NR SR (2014-11-10):
Ja to skúsim pánovi poslancovi Blahovi vysvetliť právne, uvidíme, či pochopí. Doteraz opozícia tvrdila, že bol spáchaný podvod v štádiu pokusu so škodou potenciálne jeden milión. Teraz tvrdíme, že bol spáchaný podvod, sčasti v štádiu pokusu, sčasti dokonaný, s celkovou škodou 1 mil. 250-tisíc. A vy sa ešte tešíte, akí ste hrdinovia. Naozaj blahoželám, blahoželám. K tomu sa naozaj hláste. Ten problém je ten, že váš premiér dnes na tlačovke tvrdil, že pacienti v Piešťanoch môžu byť kľudní, lebo na tomto kšefte, ktorý urobila vaša správna rada, zatiaľ z účtu nešiel ani cent. A ja tvrdím, že nemocnica v Piešťanoch, kvôli kšeftom vašich nominantov vrátane vašej podpredsedníčky parlamentu, už dnes prišla o štvrť milióna eur. A vy to idete obhajovať. Fajn, každý si zvolí svoj spôsob obhajoby a naozaj asi v túto pokročilú hodinu padajú masky. Dochádzajú vám argumenty. Tak sa ešte vytešujete z toho, že celková škoda je vyššia, ako pôvodne možno sme tušili.
Bugár, Béla, podpredseda NR SR (2018-10-24):
Nech sa páči, prezentujme sa a hlasujeme. (Hlasovanie.) Prítomných 146, za 56, proti 9, zdržalo sa 80 poslancov, 1 nehlasoval. Návrh sme neschválili. Prosím teraz pána poslanca Marosza, aby uviedol hlasovanie v prvom čítaní o návrhu poslancov Dostála, Zimenovej, Laurenčíka, Klusa na vydanie zákona, ktorým sa dopĺňa zákon č. 350/1996 Z. z. o rokovacom poriadku (tlač 1177). (Hlasovanie o návrhu poslancov Národnej rady Slovenskej republiky Ondreja Dostála, Zuzany Zimenovej, Milana Laurenčíka a Martina Klusa na vydanie zákona, ktorým sa dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov , tlač 1177.)
Hort, Milan, podpredseda NR SR (2011-07-07):
Ďakujem pekne. A teraz vás prosím, aby ste v limite 15 minút odpovedali na otázky adresované predsedníčke vlády podľa vyžrebovaného poradia. Prvá otázka je od pána poslanca Tomáša Galbavého a znie: „Pani premiérka, ako vnímate výrok maďarského premiéra Viktora Orbána, že, citujem, „žiadna krajina, žiadna vláda nemá právo napádať maďarskú ústavu“, teda dokument, ktorý je terčom kritiky nielen u nás, ale aj v Bruseli. Ako bude postupovať naša vláda?“ Nech sa páči, pán podpredseda vlády.
Richter, Ján, minister práce, sociálnych vecí a rodiny SR (2014-12-03):
Dobre. Ďakujem pekne. Ďakujem pekne aj za tie faktické. Ja si myslím, že som vo svojom vystúpení hneď, keď som začínal, pomenoval jeden dôležitý ukazovateľ, a to je 97 % obligatórnych nárokov. To znamená zákonných nárokov. Tu sú odpovede na mnohé vaše otázky. Pani podpredsedníčka, my nejdeme menej vyplácať. My ideme vyplácať poberateľovi všetko to, čo mu zo zákona prináleží. To, čo mal aj v tomto roku. Ale to vyplýva z počtu poberateľov jednotlivých sociálnych dávok. To znamená, nie menej, ale adekvátne k počtu oprávnených poberateľov. A to sa týka vo všetkých oblastiach, či sú to dávky z hľadiska rodinnej politiky, ja neviem, hmotná núdza a tak ďalej. Zároveň som povedal veľmi konkrétne, až by nastal stav, že je potrebné zvýšiť vzhľadom na nárast tohto počtu poberateľov zo zákona, tak sme na to pripravení. Čo sa týka problematiky, ktorá sa týka Sociálnej poisťovne. No, bol som to ja, ktorý urobil komplexnú reformu, ktorú chcem ukončiť v budúcom roku minimálnym dôchodkom. Urobili sme zmeny v I., II. aj III. pilieri. Aj negatívne, kde sme prichádzali aj preto, aby bola garantovaná poberateľom dôchodkov táto právomoc aj pre druhé roky. Poslednú vec, ktorú idem pripraviť a k 1. 7. by mal byť účinný zákon o minimálnom dôchodku, kde chceme zabezpečiť, aby tí ľudia, ktorí pracovali a odvádzali, keď len z minimálneho vymeriavacieho základu, mali iný minimálny dôchodok ako tí, čo žili zo sociálnych dávok. Som presvedčený, že toto sa na Slovensku každopádne, takáto téza, prijme. Čo sa týka eurofondov, pán Mihál, áno, ja absolútne sa k tomu hlásim. Je v mojom záujme využiť všetky možnosti, ktoré mi operačný program z hľadiska eurofondov dáva. Nebudem... (Prerušenie vystúpenia časomerom.)
Kollár, Boris, predseda NR SR (2022-09-27):
S ďalšou faktickou, teda na faktické poznámky bude reagovať pán minister, pardon, pán poslanec Sulík. Nech sa páči, máte slovo.
Laurenčík, Milan, podpredseda NR SR (2021-09-30):
Ďakujem. Pán poslanec, máte doplňujúcu otázku? Nech sa páči, môžete ju položiť.
Senko, Ján, poslanec NR SR (2010-12-09):
Pán poslanec, určite to boli múdre slová. Hovorili ste o uplatnení sa, hovorili ste o porozumení. Aj tento zákon, v súčasnom období platný zákon, je o porozumení. O tom, aby sme sa chápali, rozumeli si, mali informácie a dostali ich, a aby sme tým informáciám rozumeli, aby nikto nebol v tejto spoločnosti diskriminovaný. O tom je tento zákon aj s tými vnútornými paragrafovými zneniami a súvislosťami medzi nimi. Ja si myslím, že každý z nás má záujem na tom, aby sme žili vo vlasti, kde si všetci budeme navzájom rozumieť, hoci budeme inej národnosti, že budeme dobre komunikovať, a že sa tu zbytočne nebudú, možno aj takýmto spôsobom vyvolávať vášne, ktoré sú zbytočné.
Bugár, Béla, podpredseda NR SR (2018-02-09):
Pán poslanec Kollár.
Nachtmannová, Oľga, poslankyňa NR SR (2015-04-16):
Ďakujem za slovo. Pán kolega Kuffa, ja rovnako ako moji predrečníci, poviem, že si vás vážim ako človeka, a teda chápem mnohé veci, ktoré hovoríte, a preto aj chápem, že ste v začiatku vystúpenia apelovali na to, akú mal pán Figeľ snahu, ale my pána Figeľa neodvolávame – a nadviažem na to, čo hovoril pred chvíľočkou kolega Lebocký – kvôli výsledkom. Popisovali ste nám tu, ako žijú drobní živnostníci. Viete, aj ten zákon o reštrukturalizácii bol prijímaný v roku 2005 hlasmi SDKÚ – DS, KDH, SMK a áno, následne počas Radičovej vlády bol doplnený ešte väčšou ochranou bánk. Viete, je mi trošku ľúto, pozrela som si hlasovanie, ktoré bolo v decembri, keď sme hlasovali o Obchodnom zákonníku, ktorý bol vrátený pánom prezidentom, a práve tento Obchodný zákonník mal zlepšiť postavenie živnostníkov, pretože sme predvídali mnohé problémy, ku ktorým dôjde, a, žiaľbohu, vy ste sa vtedy zdržali hlasovania, chýbal nám vtedy jeden hlas. Proste ide tu o to, že pán Figeľ skutočne volil nezodpovedný prístup. On mal predsa len sledovať, aká je štátna expertíza na výstavbu diaľnic, a ak niekto tak vysoko podlezie tieto ceny, lebo ako som už doobeda hovorila, to nie je o lacnej výstavbe, to je o dampingovej výstavbe. Pravdepodobne Váhostav čakal, že to bude ako v minulosti, že dodatkami si doplní túto cenu, ale našťastie táto vláda padla a my sme už nedovolili žiadne dodatky k podpísaným zmluvám. Ďakujem.
Kvorka, Ján, poslanec NR SR (2018-05-25):
Pán predsedajúci, dajte hlasovať o pozmeňujúcom návrhu pána poslanca Fecka okrem bodu 7, o ktorom nemôžeme hlasovať, lebo sme ho schválili v bode 15 informácie.
Blaha, Ľuboš, podpredseda NR SR (2024-01-09):
Pán poslanec Peter Stachura.
Paška, Pavol, predseda NR SR (2012-06-21):
Ďakujem pekne, pán poslanec. Faktické poznámky na vaše vystúpenie – páni poslanci Kollár, Sulík, Blaha a Galko. Končím možnosť sa prihlásiť. Pán poslanec Kollár.
Jurinová, Erika, podpredsedníčka NR SR (2013-03-20):
Ďakujem, pán minister. Na vaše vystúpenie jedna faktická poznámka. Uzatváram možnosť prihlásiť sa. Nech sa páči, pán poslanec Poliačik.
Laurenčík, Milan, podpredseda NR SR (2021-02-26):
Vážené panie poslankyne, vážení páni poslanci, otváram 
tretí rokovací deň 24. schôdze Národnej rady Slovenskej republiky. Na dnešnom rokovacom dni o ospravedlnenie svojej neúčasti požiadali nasledujúci poslanci a poslankyne: pán poslanec Alojz Baránik, Ján Blcháč, Peter Cmorej, Vladimír Faič, Ján Ferenčák, Dušan Galis, Ladislav Kamenický, Ján Kerekréti, Peter Kmec, Filip Kuffa, Štefan Kuffa, Patrik Linhart, Marcel Mihálik, Martin Nemky, Erik Ňarjaš, Peter Osuský, Peter Pčolinský, Peter Pellegrini, Peter Pollák, Róbert Puci, Richard Raši, Miloš Svrček, Ján Szőllős, Mária Šofranko, Peter Šuca, Tomáš Taraba, Vojtech Tóth, Miroslav Urban, Jozef Valocký, Richard Vašečka, Ľubomír Vážny a Peter Žiga. Vidím, že všetci ostatní sú prítomní, takže môžeme začať. Pristúpime k prerokovaniu návrhu na voľbu poslancov Národnej rady za členov výborov. Návrh, ktorý je uverejnený ako tlač 433, bol vypracovaný na základe návrhu poslancov – členov príslušných poslaneckých klubov. Chce sa niekto z poslancov vyjadriť k tomuto návrhu? Procedurálny návrh pán poslanec Robert Fico. Nech sa páči. (Rokovanie o návrhu na voľbu poslancov Národnej rady Slovenskej republiky za členov výborov Národnej rady Slovenskej republiky , tlač 433.)
Kažimír, Peter, podpredseda vlády a minister financií SR (2015-09-18):
Ďakujem veľmi pekne. Predloženým návrhom zákona sa zabezpečuje ďalšie posilnenie daňových príjmov územnej samosprávy formou zvýšenia podielu na výnose dane z príjmov fyzických osôb u obcí so 68,5 % na 70 % a vyšších územných celkov z 29,2 % na 30 %, čím sa táto daň prerozdelí vo výške 100 % jej výnosu pre samosprávu, k čomu im, samozrejme, gratulujeme, samospráve, pretože prvýkrát v histórii 100 % výnosu podielových daní, to znamená príjmu z daní fyzických osôb, pôjde len samospráve a už sa nebude deliť o tento výnos dane aj so štátom. Tento zvýšený podiel na výnose dane z príjmov fyzických osôb, sa od roku 2016 posilnia vlastné daňové príjmy obcí a vyšších územných celkov s pozitívnym dopadom na plnenie ich úloh. Dúfajme, nielen v oblasti základnej prevádzky, ale aj v oblasti budovania potrebnej infraštruktúry s prioritou skvalitňovania služieb občanov. Samozrejme, nemôžem si odpustiť aj poznámku, že je to vlastne návrat do obdobia spred roka 2010, keď počas fungovania predchádzajúcej vlády bolo percento podielových daní mestám a obciam a vyšším územným celkom znížené v duchu politiky konsolidácie predchádzajúcej vlády. Ďakujem veľmi pekne.
Dostál, Ondrej, poslanec NR SR (2021-06-17):
Ďakujem, pán podpredseda. Vážená pani ministerka, vážené kolegyne, vážení kolegovia, dovoľte, aby som podľa § 73 ods. 1 zákona o rokovacom poriadku vystúpil v prvom čítaní so spravodajskou informáciou k uvedenému vládnemu návrhu zákona. Vládny návrh zákona spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby gestorský výbor prerokoval vládny návrh zákona do 14. septembra 2021. Zo znenia vládneho návrhu zákona je zrejmý účel navrhovanej úpravy, ako ho v úvodnom slove uviedla pani ministerka. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť výboru vrátane určenia gestorského výboru a lehoty na prerokovanie vládneho návrhu zákona vo výbore v zmysle uvedeného rozhodnutia predsedu Národnej rady. Pán podpredseda, otvorte, prosím, všeobecnú rozpravu.
Kéry, Marián, poslanec NR SR (2014-10-29):
Pán predseda, dajte, prosím, hlasovať o vládnom návrhu zákona ako o celku s odporúčaním gestorského výboru schváliť.
Zmajkovičová, Renáta, podpredsedníčka NR SR (2013-10-24):
Pán poslanec Sulík.
Burian, Jozef, poslanec NR SR (2016-11-30):
Ďakujem. Pán predseda, odhlasovali sme všetky pozmeňujúce a doplňujúce návrhy z rozpravy a mám splnomocnenie výboru, aby sme pristúpili k tretiemu čítaniu ihneď.
Lipšic, Daniel, špeciálny prokurátor Úradu špeciálnej prokuratúry Generálnej prokuratúry SR (2022-12-07):
Ďakujem veľmi pekne. Vážený pán predsedajúci, vážená pani poslankyňa, vážení poslanci, ja v úvode budem stručný, pretože správa bola predložená písomne. A rok 2021 bol pre Úrad špeciálnej prokuratúry mimoriadne hektický. Podľa vyjadrení predsedu Špecializovaného trestného súdu doktora Hrubalu počet obžalôb stúpol dvojnásobne oproti roku minulému. To znamená, že ten nápad vecí je enormný, sú to mnohé zložité veci, nielen tie medializované, práve naopak, 90 % je tých nemedializovaných vecí. A preto by som nad rámec toho, čo je uvedené v tej písomnej správe, ktorá je pomerne podrobná aj z hľadiska štatistík, aj z hľadiska problémov, chcel poďakovať mojim kolegom prokurátorom na Úrade špeciálnej prokuratúry, že napriek takémuto enormnému nápadu veci, agendy v princípe všetci sme buď každý deň na úkonoch, píšeme obžaloby, uznesenia, pojednávame všetci do jedného, že napriek tomu enormnému tlaku, ktorý sa vyvíja na Úrad špeciálnej prokuratúry a na konkrétnych prokurátorov, tak vytrvali, robia si svoju prácu, robia si ju presne podľa zákona a za to im patrí moja vďaka. A pevne verím, že aj ten rok nasledujúci v tomto vytrváme, pretože ten zámer, aby na Slovensku nikto nestál pred zákonom, nad zákonom, aby sme si všetci boli v očiach spravodlivosti a zákona rovní, to je cesta a na tej ceste sme, tá cesta je niekedy nie úplne priamočiara, niekedy je hrboľatá, niekedy sú na nej mnohé prekážky. Aj prekážky, ktoré sme možno neočakávali, aj prekážky možno od vlastných. Ale taká je tá cesta a my na nej pôjdeme ďalej. Ďakujem, pán predsedajúci.
Zmajkovičová, Renáta, podpredsedníčka NR SR (2014-07-02):
Na vystúpenie pána poslanca sú dve faktické poznámky. Uzatváram možnosť prihlásiť sa s faktickou. Pán poslanec Mičovský.
Figeľ, Ján, podpredseda NR SR (2012-12-05):
Na vystúpenie pána poslanca Osuského je jedna faktická poznámka. Končím možnosť prihlásiť sa s faktickou. Nech sa páči, pán Ľubomír Petrák.
Jurinová, Erika, podpredsedníčka NR SR (2014-10-16):
Ďakujem pekne. Žiadate doplňujúcu otázku? Nech sa páči. Pán poslanec, nie? Takže pokračujeme druhou otázkou, ktorú položila pani poslankyňa Edita Pfundtner ministrovi spravodlivosti Slovenskej republiky Tomášovi Borecovi. Otázka znie: „Slovenskí kandidáti na sudcu Európskeho súdu pre ľudské práva opäť neboli zvolení, a to pre ich kvalifikačné nedostatky. Je to už druhýkrát po sebe, čo ich parlamentné zhromaždenie Rady Európy odmietlo, pričom ich zoznam odobrila aj vláda. Aj keď za výber je zodpovedná Súdna rada, zodpovednosť padá aj na vládu, ktorý zoznam schválila. Aké kroky plánujete na zlepšenie ich profesionálnejšej príslušnosti, aby Slovensko neutrpelo medzinárodnú hanbu aj po tretíkrát?“ Nech sa páči, pán minister.
Zemanová, Anna, poslankyňa NR SR (2019-11-27):
Ďakujem pekne za slovo. Vážená pani ministerka, pán predsedajúci, kolegovia, kolegyne, ja nebudem dlho hovoriť, lebo to, čo som potrebovala k tomuto návrhu zákona, som povedala v prvom čítaní a neprišla nejaká razantná zmena zo strany pozmeňovacieho návrhu zo strany koalície, takže nebudem sa opakovať, a najmä po slovách, ktoré tu vypovedal môj predrečník, ktorý naozaj sa téme podrobne venuje, a ďakujem za tie odborné pripomienky, ktoré, ktoré si, Martin, predniesol, a riziká, ktoré aj tento návrh zákona predkladá. Ja mám len jeden krátky pozmeňovací návrh, ktorý čiastočne aj korešponduje aj s tým, čo kolega Fecko predo mnou predostrel, a týka sa § 14 ods. 8 a prečítam najprv odôvodnenie a potom, potom pozmeňujúci návrh. Čiže v tomto paragrafe sa navrhuje zakotvenie jednoznačného zániku... Takto. Môj pozmeňovací návrh upravuje vzťah k nájomným zmluvám po ukončení pozemkových úprav. Čiže ten náš pozmeňovací návrh hovorí, zakotvuje jednoznačný zánik nájomných vzťahov k pôvodným nehnuteľnostiam bez prednostného práva na uzatvorenie novej nájomnej zmluvy. Dôvodom predloženia tohto návrhu je snaha o ochranu vlastníckeho práva, ktoré v sebe zahŕňa aj dispozičné právo s danou nehnuteľnosťou. Tento návrh je odôvodnený verejným záujmom a v súlade s našimi právnymi predpismi a ústavou. Teraz prečítam aj pozmeňovací návrh. 1. V čl. I bod 67 znie: 67. V § 14 odsek 8 znie: „(8) Dňom nadobudnutia právoplatnosti rozhodnutia o schválení vykonania projektu pozemkových úprav alebo neskorším dňom uvedeným v rozhodnutí zanikajú nájomné vzťahy k pôvodným pozemkom.“ Poznámka pod čiarou 10a sa vypúšťa. 2. V čl. I sa za bod 67 vkladá nový bod 68, ktorý znie: „V § 14 ods. 9 sa vypúšťa prvá veta.“ Nasledujúce body sa primerane prečíslujú. Ďakujem pekne.
Matovič, Igor, poslanec NR SR (2015-04-16):
Celkom ma zaujala tá debata o tom, že kto je skutočný sociálny demokrat, a teda keď som sa dozvedel o tom, že skutočný sociálny demokrat je sociálny a zodpovedný, tak obávam sa, Monika, že zbytočne im tu budeme predhadzovať dôkazy. Stále oni si budú myslieť, že sociálne a zodpovedné je natlačiť do, svojmu sponzorovi do gágora miliardy eur z nášho spoločného a popritom je sociálne a zodpovedné a prejavom skutočného sociálneho demokrata hovoriť o tom, ako nenávidím bohatých, ako by som najradšej znárodnil majetok, ale v skutočnosti, keď jeho predseda alebo jeho vedenie strany a ešte ja sa na tom ako podieľam, že tlačím tie miliardy z nášho spoločného cez drasticky predražené diaľnice do gágora Širokému, tak potom to obhajujem. A vieš, Monika, s takýmito ľuďmi sa bavíš, ktorí sú ochotní za to, aby boli na zvoliteľnom mieste na kandidátke, lebo zrejme inak by neboli schopní sa uživiť, lebo v živote nezamestnali žiadneho človeka a nevytvorili jedno pracovné miesto, len mudrujú a sprostosti tu vyprávajú, tak týmto ľuďom veľmi ťažko to vieš vysvetliť, lebo naozaj pre nich tých 3-tisíc eur, že mu každý mesiac cinkne na účet, pre neho je to zabezpečenie do dôchodku, on sa tu prestravuje do dôchodku a on nepochopí alebo nieže nepochopí, on nemôže, neni preňho dovolené, aby on chápal zlodejiny. On každú jednu zlodejinu bude obhajovať a len zároveň sa bude chváliť, že je naozaj on kovaný sociálny demokrat alebo ešte teda aj tá vyššia kasta asi zrejme, komunista nejaký ortodoxný a bude o sebe hovoriť, že to je sociálne a zodpovedné, tak, ako on sa správa. Čiže sociálne a zodpovedné je podľa nich to, že urobíš tender, vylúčiš troch najlacnejších a dohodíš to osobnému priateľovi predsedu svojej strany, ktorý ma potom dá na kandidátku. To si myslí pán kolega Blaha.
B. Bugár, podpredseda NR SR: (2005-06-21):
Budeme pokračovať ďalším bodom, a to je návrh na zmeny v zložení výborov Národnej rady Slovenskej republiky . Návrh, ktorý bol vypracovaný na základe návrhov príslušných poslaneckých klubov, ste dostali ako tlač 1215 – nové znenie. Otváram rozpravu a pýtam sa, či sa hlási do rozpravy niekto z prítomných poslancov. Konštatujem, že nikto sa nehlási do rozpravy, preto vyhlasujem rozpravu za skončenú. Pristúpime k hlasovaniu. Vážené panie poslankyne, vážení páni poslanci, žiadam vás, aby ste sa vrátili do rokovacieho priestoru, pristúpime k hlasovaniu o tomto materiáli. Vážené panie poslankyne, vážení páni poslanci, ešte raz vás žiadam, aby ste sa vrátili do rokovacieho priestoru. Pristúpime k hlasovaniu, tlač 1215 – nové znenie, návrh na zmeny v zložení výborov Národnej rady Slovenskej republiky. Nech sa páči, prezentujme sa a hlasujme o tomto materiáli. Vyhlasujem toto hlasovanie za neplatné. Tým, ktorým nejde karta, znovu odporúčam, aby vytiahli z hlasovacieho zariadenia kartu, znovu zasunuli naspäť, lebo tí, ktorí urobili 88 kusov, aj hlasovať mohli. Takže, nech sa páči, prezentujme sa a hlasujme o tomto materiáli ešte raz. (Hlasovanie.) Prítomných je 110 poslancov, za návrh 104, proti 1, zdržalo sa 5. Konštatujem, že návrh sme schválili. Pristúpime k ďalšiemu bodu, a to k rokovaniu o návrhu na odvolanie predsedu Výboru Národnej rady Slovenskej republiky pre pôdohospodárstvo (tlač 1218). Otváram rozpravu a pýtam sa, či sa hlási niekto do rozpravy k tomuto bodu programu. Konštatujem, že nikto. Vyhlasujem rozpravu za skončenú. Pristúpime k hlasovaniu. Klub poslancov Ľudovej strany HZDS navrhuje, aby sa o odvolaní poslanca Maxona z funkcie predsedu výboru pre pôdohospodárstvo hlasovalo verejne. O tomto návrhu dávam hlasovať. Nech sa páči, prezentujme sa a hlasujme. (Hlasovanie.) Prítomných je 114 poslancov, za návrh 82, proti 2, zdržalo sa 29, nehlasoval 1. Konštatujem, že sme schválili spôsob hlasovania, to znamená, že budeme hlasovať o tomto návrhu verejne. Takže sa pýtam, kto je za návrh, aby Národná rada podľa § 2 ods. 3 písm. b) zákona o rokovacom poriadku odvolala poslanca Miroslava Maxona z funkcie predsedu výboru pre pôdohospodárstvo s tým, že zostáva členom tohto výboru. Nech sa páči, prezentujme sa a hlasujme o tomto návrhu. (Hlasovanie.) Prítomných je 112 poslancov, za 61, proti 22, zdržalo sa 23, nehlasovali 6. Konštatujem, že Národná rada odvolala poslanca Miroslava Maxona z funkcie predsedu Výboru Národnej rady Slovenskej republiky pre pôdohospodárstvo. Pán poslanec, o slovo? Nech sa páči, zapnite mikrofón pánovi poslancovi Maxonovi. M. Maxon, poslanec: Ďakujem pekne za slovo. Vážené panie poslankyne, vážení páni poslanci, chcel by som touto cestou veľmi pekne poďakovať mojim kolegom v pôdohospodárskom výbore za spoločnú prácu, ktorú sme robili. Novému vedeniu výboru prajem, aby sa im darilo aspoň tak ako dosiaľ. Dovoľte mi, aby som bol možno trošku netradičný, chcel by som na tomto mieste vysloviť istý obdiv nad veľmi precíznou prípravou na rokovanie výboru mojej kolegyne pani poslankyne Tkáčovej. Ďakujem pekne za spoluprácu. (Potlesk.)
J. Tkáčová, poslankyňa: (2007-09-18):
Dámy a páni, návrh zmien v zákone o sociálnom poistení totiž diskriminuje ženy. Kto v našej spoločnosti sa stará o deti od narodenia? Na 99 % sú to ženy. Iba minimum otcov ide na materskú dovolenku alebo poberá rodičovský príspevok. Dámy a páni, kto v našej spoločnosti sa stará o postihnutých ľudí? No, sú to prevažne ženy. A kto v našej spoločnosti má nižšie dôchodky a nižšie platy? Však je to všeobecne známe, že ženy zarábajú v priemere o 30 % menej ako muži. A vy chcete týmto ženám odobrať z dôchodkov ešte aj vylúčením z druhého piliera! Je mi ľúto, že pod návrhom tohto zákona je podpísaná žena,  pani ministerka Tomanová. A ešte jedna poznámka. Naša socialistická vláda chce podporovať pôrodnosť, a preto plánuje zvýšiť príspevok pri narodení prvého dieťaťa na 25-tisíc, ale druhou rukou tým istým mamičkám tieto peniaze zoberie z ich osobných dôchodkových účtov. Tomu hovoríte solidarita? Ja tomu hovorím podvod.
M. Číž, podpredseda NR SR: (2007-12-11):
(Hlasovanie.) Prítomných 139 poslancov, za návrh 135 poslancov, zdržali sa 4 poslanci. Tento návrh sme schválili. Pristúpime teda k tretiemu čítaniu o tomto návrhu zákona. Otváram rozpravu v rámci tretieho čítania. Pýtam sa, či chce niekto podľa § 85 zákona o rokovacom poriadku predložiť návrhy. Nie. Ďakujem. Uzatváram rozpravu a vyhlasujem ju zároveň za skončenú. Pani spravodajkyňa, nech sa páči.
T. Cabaj, podpredseda NR SR: (2009-10-22):
Pýtam sa, panie poslankyne, má niekto záujem do rozpravy sa prihlásiť ústne. Nikto, končím možnosť prihlásiť sa do rozpravy ústne. Ako jediný v rozprave vystúpi pán spravodajca. Nech sa páči, pán poslanec, máte slovo.
Kollár, Boris, predseda NR SR (2022-06-16):
Prosím, prezentujme sa a hlasujeme. (Hlasovanie.) Prítomných 134 poslancov, za 89, proti 12, zdržalo sa 31, dvaja nehlasovali. Konštatujem, že sme tento návrh schválili. Ďalej budeme hlasovať o bode 38 programu, je to prvé čítanie o návrhu skupiny poslancov na vydanie zákona o turistických trasách (tlač 1064). Prosím spravodajcu z výboru pre vzdelávanie, vedu, mládež a šport pána poslanca Radoslava Marcinčina, aby hlasovanie uviedol. Nech sa páči, pán poslanec, máte slovo. (Hlasovanie o návrhu skupiny poslancov Národnej rady Slovenskej republiky na vydanie zákona o turistických trasách a o zmene a doplnení niektorých zákonov , tlač 1064.)
P. Kresák, poslanec: (2001-10-31):
J. Migaš, predseda NR SR: Áno. Prezentujme sa a hlasujme. Hlasujeme o tlači 1189. (Hlasovanie.) Prítomných je 110 poslancov, za 76, proti 13, zdržalo sa 20, nehlasoval 1. Konštatujem, že sme prijali uznesenie Národnej rady k správe o stave súdnictva. Teraz k tlači 1007. Uznesenie, už ste ho prečítali.
Pročko, Jozef, poslanec NR SR (2023-11-28):
Aj ja musím povedať, že som si vás vypočul veľmi pozorne, a povedali ste dve veci, na ktoré budem reagovať. Povedali ste, že Fico tam v úvode spomínal karate. No on je žochár, takže on tam povedal, že slabo tých čurillovcov kárate. A on tam dal to T. To bolo prvé. A druhé, spomínali ste a to je naozaj niečo unikátne, to vás musím pochváliť, povedali ste tu to, ten, tú čínske príslovie, že zarež sliepku a vystrašíš opicu, a potom ste povedali, že toto nie je čínsky parlament, ale veď birmovný komunista Fico je s Čínou tak spojený ako nikto. Tu naozaj, toto vaše čínske príslovie sa tu hodí ako zadoček na šerbeľ na 79 poslancov, ktorí chcú vystrašiť tú sliepku, a zarežú tú, teda vystrašiť tú opicu s tým, že zarežú sliepku, takže k tomuto vám tlieskam, že ste to vy, naozaj ste to trafili do čierneho presne. Toto je ich mantra. Musia vystrašiť tých policajtov, o ktorých ste teda nevedeli, že tu čestne bojovali za spravodlivosť. A vy ste tam hovorili o tých podnikateľoch, to, čo ste zažívali, my sme zažívali mnohí podnikatelia na Slovensku naozaj v tých 90. rokoch, keď k nám chodili a pýtali od nás výpalné a toto sa tu dialo. A proti týmto ľuďom čurillovci bojovali. Takže ja musím povedať, že čurillovci sú pre mňa ľudia, ktorí síce používajú slovník v súkromí, ktorý je trošku slangový, ale sú to pre mňa ľudia, ktorí na Slovensku odstránili najhorších zločincov a najhorších mafiánskych politických zločincov vyšetrovali.
T. Cabaj, poslanec: (2002-07-03):
J. Migaš, predseda NR SR: Vy viete dobre, pán poslanec, že z rokovacej miestnosti môžu robiť správy, záznamy a vystúpenia médiá, ktoré sú akreditované na tlačovom odbore, čiže tu sú určité pravidlá a je potrebné ich jednoducho rešpektovať. Pán poslanec Cabaj, faktickú poznámku?
Mezenská, Helena, poslankyňa NR SR (2012-10-19):
Tak ja chcem tiež odobriť príspevok a prednes poslanca pána Matoviča hlavne z toho dôvodu, že rovnako som presvedčená, že to, čo Slovensko dnes potrebuje, je naozaj to, zamyslieť sa nad tým, ako nie že zvyšovať, ale, naopak, znížiť dane a znížiť odvody. Občania sú naozaj unavení z tých opatrení, ktoré sa teraz v parlamente prijímajú. Rovnako tak si myslím, že je potrebné odbúravať, odstraňovať korupciu, lebo to veľmi úzko súvisí s tým, že ľudia nechcú platiť dane do systému, ktorému nedôverujú, a kde sa peniaze strácajú a kde sa nimi plytvá. A okrem toho, naozaj mne okrem toho, akým spôsobom sa bavíme o zvyšovaní daní, chýba a dlhodobo mi to chýba v parlamente, aby sme sa bavili o tom, aké prorastové opatrenia, aké rozvojové impulzy budeme zavádzať, aby sme sa viac ako o zvyšovaní, znižovaní alebo urovnávaní daní bavili o tom, ako budeme napĺňať príjmami rozpočet. Takže ak Slovensko nepôjde touto cestou, ak si budeme zastierať akýmikoľvek rečami to, čo je potrebné robiť, budeme len zastierať pravdu a tá nás tak či tak dobehne. Ak nie sme pripravení ísť touto cestou, znamená to, že nie sme pripravení riadne a správne riadiť túto krajinu. Ďakujem.
Hlina, Alojz, poslanec NR SR (2013-10-24):
Nie. Že prerušíme schôdzu dovtedy, kým pani ministerka má nejaké... (Prerušenie vystúpenia časomerom.)
Laššáková, Jana, podpredsedníčka NR SR (2015-09-18):
Nech sa páči, pán poslanec Mihál, máte slovo. Potom po vystúpení pána poslanca Mihála dám možnosť prihlásiť sa do rozpravy ústne.
Paška, Pavol, predseda NR SR (2013-11-27):
(Hlasovanie.) 143 prítomných, 83 za, 59 proti, 1 nehlasoval. Po opätovnom prerokovaní sme schválili novelu zákona č. 2 o kolektívnom vyjednávaní. Pán poslanec Kolesík, teraz vás poprosím, aby ste uviedli v druhom čítaní hlasovanie o vládnom návrhu zákona č. 91 o podpore cestovného ruchu. Je to tlač 725. (Hlasovanie o vládnom návrhu zákona, ktorým sa mení a dopĺňa zákon č. 91/2010 Z. z. o podpore cestovného ruchu v znení neskorších predpisov , tlač 725.)
Glváč, Martin, podpredseda NR SR (2018-10-16):
Ďakujem. Končím... (Reakcia z pléna.) S faktickými poznámkami nikto. Chce, končím možnosť prihlásiť sa. Končím rozpravu. Pán navrhovateľ, chcete zaujať stanovisko? Spravodajca? Nie je tomu tak. Vyhlasujem rozpravu... Aha, rozprava bola skončená. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 153/2013 Z. z. o národnom zdravotníckom informačnom systéme a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona má tlač 1138. Návrh na jeho pridelenie na prerokovanie výborom je v rozhodnutí č. 1189. Poprosím pani ministerku zdravotníctva Slovenskej republiky Andreu Kalavskú, aby vládny návrh zákona uviedla, nech sa páči.
Pellegrini, Peter, predseda NR SR (2015-04-16):
Pán poslanec Fecko.
Glváč, Martin, podpredseda NR SR (2018-05-28):
Ďakujem. S faktickými poznámkami osem, ukážete mi ďalej? Osem, posledný pán poslanec Kecskés. Končím možnosť prihlásiť sa. Nech sa páči, pán poslanec Uhrík.
Vons, Peter, poslanec NR SR (2023-05-18):
Ďakujem, pán podpredseda. Výbor Národnej rady Slovenskej republiky pre hospodárske záležitosti ma určil za spravodajcu k návrhu poslanca Národnej rady Slovenskej republiky Miloša Svrčeka na vydanie zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony (tlač 1549). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovanie poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: ústavnoprávny výbor a výbor pre hospodárske záležitosti. Za gestorský výbor navrhujem výbor pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rady v prvom čítaní. Pán predsedajúci, skončil tom, otvorte rozpravu.
Klus, Martin, podpredseda NR SR (2019-10-17):
Ďakujem. Na vystúpenie pána poslanca jedna faktická poznámka. Pán poslanec Osuský.
Hrušovský, Pavol, predseda NR SR (2011-11-30):
Pán poslanec, ešte o bodoch zo spoločnej správy.
Laurenčík, Milan, podpredseda NR SR (2022-02-11):
Ďakujem pekne, pán poslanec, za uvedenie správy. Prosím, zaujmite miesto určené pre navrhovateľov a súčasne vás prosím, aby ste plnili aj úlohu spravodajcu pri tomto bode. Ďalej budeme pokračovať Správou Osobitného kontrolného výboru Národnej rady Slovenskej republiky na kontrolu činnosti Slovenskej informačnej služby o stave použitia informačno-technických prostriedkov za rok 2021 . Správa má parlamentnú tlač 844. Teraz dám slovo predsedovi tohto výboru pánovi poslancovi Mariánovi Saloňovi a prosím ho, aby správu uviedol.
Duchoň, Daniel, poslanec NR SR (2012-11-29):
Ďakujem. Boli sme svedkami pomerne emotívneho vystúpenia, ale emócie treba vedieť niekedy aj tlmiť. Tam ste porovnávali tie obdobia rokov 2004, 2005. Ale podľa mňa na to, aby sme mohli celkovo vyhodnotiť trendy, ako výber dane teda stúpal, tak by bolo dobré porovnať aj nasledujúce roky, pretože porovnať dva roky je asi dosť málo, pretože podľa mňa ten nárast výberu daní už nebol aj v nasledujúcich rokoch taký masívny, ako bol z tých rokov 2004, 2005. To je prvá poznámka. Čo sa týka toho výpadku na budúci rok, áno, je tu odhadovaný nejaký výpadok na úrovni dnes 250 mil. eur. Treba však povedať, že obrovský výpadok je už aj v tohtoročnom rozpočte, takisto mi dáte za pravdu, ktorý tvorila opozícia. To znamená, že už ani ten rozpočet, ktorý tu dnes máme v tomto roku, tak nie je relevantný. A vidíme, že jeho výpadok, čo sa týka výberu daní, je obrovský. Ďakujem.
Laurenčík, Milan, podpredseda NR SR (2021-01-13):
Ďakujeme, pán podpredseda, prosím, zaujmite miesto pre navrhovateľa. Ja teraz dám slovo spravodajcovi, ktorého určil navrhnutý gestorský ústavnoprávny výbor, pánovi poslancovi Milošovi Svrčekovi, nech sa páči.
Číž, Miroslav, podpredseda NR SR (2015-05-06):
Ďakujem, otváram rozpravu. Do rozpravy sa prihlásili ako poverení členovia poslaneckého klubu: pán poslanec Pavol Zajac za klub KDH a pani poslankyňa Žitňanská za klub MOST – HÍD. Ďalej sa písomne do rozpravy prihlásil pán poslanec Kadúc, Hlina a Kaník. Pán Zajac, pýtam sa, chcete alebo máte dlhší prejav? Takže, kolegyne, kolegovia, vyhlasujem štvorminútovú prestávku do 17.01, kedy pristúpime k hlasovaniu o prerokovaných bodoch programu. (Prestávka.) (Po prestávke.)
Laurenčík, Milan, podpredseda NR SR (2021-12-03):
Pán poslanec Jozef Pročko, nech sa páči, s faktickou poznámkou.
Kollár, Boris, predseda NR SR (2021-11-09):
S faktickou poznámkou pán poslanec Beluský.
Bugár, Béla, podpredseda NR SR (2019-10-16):
Prezentujme sa a hlasujme. (Hlasovanie.) Prítomných 140 poslancov, za 78, proti 20, zdržalo sa 40 poslancov, 2 nehlasovali. Sme v treťom čítaní. Otváram rozpravu. Pýtam sa, či sa hlási niekto do rozpravy. Nie je tomu tak. Vyhlasujem rozpravu za skončenú. Nech sa páči.
Jurinová, Erika, podpredsedníčka NR SR (2012-09-25):
S faktickými poznámkami na vystúpenie sa prihlásili traja páni poslanci, štyria páni poslanci. Uzatváram možnosť prihlásiť sa. Nech sa páči, pani poslankyňa.
Fecko, Martin, poslanec NR SR (2012-12-14):
Ďakujem pekne. Pán kolega Viskupič, ďakujem, že si to vyrozprával tak, ako to cítim aj ja a, myslím, že aj všetci v našom klube. Páni kolegovia zo SMER-u aj pán minister, vy budete v stave žiť s takýmto svedomím? S takýmto svedomím?! Ako vlastne budete vystupovať pred svojimi deťmi? Ako ich budete vychovávať? S takýmto svedomím?! Ak posuniete, kolegovia zo SMER-u, tento zákon do ďalšieho čítania, tak ja budem musieť konštatovať, že ste ma hlboko sklamali. A môžem povedať iba jedno: hanba, hanba a ešte raz hanba vám! A, ľudia boží, veď sa preberte! To už vás mamon peňazí a moci tak opantal, že nevidíte vpravo, vľavo, nevidíte obyčajných ľudí? Ďakujem.
E. Kukan, minister zahraničných vecí SR: (2003-10-28):
Pani poslankyne, páni poslanci, v mene vlády Slovenskej republiky odporúčam, aby Národná rada Slovenskej republiky vyslovila súhlas s uvedeným Dohovorom Organizácie Spojených národov. Pani predsedajúca, skončil som. Z. Martináková, podpredsedníčka NR SR: Ďakujem, pán minister. Prosím určeného spoločného spravodajcu z ústavnoprávneho výboru pána poslanca Gábora Gála, aby informoval Národnú radu o výsledku rokovania výborov o tomto návrhu vlády.
Pollák, Peter, poslanec NR SR (2012-11-06):
Ďakujem za slovo. Vážený pán predseda, v rozprave odznelo 18 vystúpení, pričom niektorí poslanci vystúpili aj opakovane. Návrh, aby Národná rada nepokračovala v rokovaní o tomto návrhu zákona, predložil pán poslanec Pavol Hrušovský. Pán predseda, dajte, prosím, hlasovať o tomto návrhu.
Žiga, Peter, podpredseda NR SR (2023-12-20):
S reakciou na faktické poznámky pán poslanec Kišš.
Gašpar, Tibor, poslanec NR SR (2024-02-08):
Pán predsedajúci, teraz pristúpime k hlasovaniu o prvom pozmeňujúcom návrhu, ktorý predniesol v rozprave poslanec Vančo. Pán predsedajúci, dajte, prosím, o tomto pozmeňujúcom návrhu hlasovať.
Andreánsky, Ladislav, poslanec NR SR (2019-10-22):
Ďakujem, pán predsedajúci. (Prerušenie vystúpenia predsedajúcim.)
Šimečka, Michal, podpredseda NR SR (2023-12-08):
Ďakujem pekne. Pán poslanec Ledecký.
Laššáková, Jana, podpredsedníčka NR SR (2015-11-26):
V súlade s rokovacím poriadkom o slovo požiadal podpredseda Národnej rady Ján Figeľ. Nech sa páči, pán podpredseda.
A. Belousovová, podpredsedníčka NR SR: (2007-02-07):
Nech sa páči, pán Mikloško. Nie, pán Janiš bol prihlásený. Máte slovo pán Janiš.
Zelník, Štefan, poslanec NR SR (2017-12-01):
Ďakujem pekne za slovo. Niektoré veci isto, áno, súhlasím, dofinancovanie zdravotníctva aj v sume 4 % platby štátu, isto áno. Súhlasím aj s mnohými vecami, že manažmenty niekde ľudsky zlyhali, ale pán kolega, viete, celé to vystúpenie mi pripomína asi tak, keď sa pozerá v krčme futbalový alebo hokejový zápas a ľudia, ktorí v živote nestáli na ľade a kričia: „Pridaj! Prihraj, čo si?!“. Toto je asi z celého toho, tej podstaty, pretože prirovnávať zdravotníctvo k nejakej, k nejakému U. S. Steelu, ako to vyriešil pán Eichler, no prepáčte. Viete, prečo sú tie nemocnice zadlžené? Práve preto, že odliečili aj náročných pacientov bez toho, že by im to poisťovňa zaplatila. A to, že zlyhala cenotvorba, to je jedna vec. To, že do dnešného dňa sme neurobili, aby sa takéto náročné výkony sústredili do vysoko špecializovaných pracovísk, aj to je pravda, ale keď podľa vás by tam mal nastúpiť manažér, samozrejme, že tá nemocnica pôjde do zisku. No polovičku ľudí prepustiť, nebudem brať pacientov, ktorí sú nároční na liečbu. Toto chceme? Veď buďme radi a to, že čo sa, čo sme včera schválili, to oddlženie, to nebolo oddlženie, nehovorím o pochybeniach, ktoré treba pranierovať, súhlasím s tým, ale toto nie je tá prapodstata toho, toho dlhu. A to, že my ho ideme zaplatiť, to ideme zaplatiť za ľudí, ktorí boli naozaj pacienti nároční na diagnostiku a liečbu, boli ošetrení, odliečení a preto, že im to poisťovňa nezaplatila, pretože cenotvorba zlyhala, pretože cenotvorba je ako úhradový mechanizmus, poisťovňa povie, za toto vám zaplatím 300 euro, hoci to stojí 1 000 euro. Preto došli k takýmto, k takýmto zlyhaniam v rámci nedofinancovania. Ďakujem pekne.
Paška, Pavol, predseda NR SR (2013-06-19):
(Hlasovanie.) 140 prítomných, 117 za, 23 sa zdržalo. Návrh sme pridelili výborom a určili lehoty na prerokovanie. Pán poslanec Petro uvedie v prvom čítaní hlasovanie o vládnom návrhu zákona č. 505 o akreditácii orgánov posudzovania zhody, tlač 546. (Hlasovanie o vládnom návrhu zákona, ktorým sa mení a dopĺňa zákon č. 505/2009 Z. z. o akreditácii orgánov posudzovania zhody a o zmene a doplnení niektorých zákonov , tlač 546.)